10 decembrie, Ziua Internațională a Drepturilor Omului. Tema din 2020 este "Recover Better – Stand Up for Human Rights".
ONU a proclamat Declarația Universală a Drepturilor Omului pe 10 decembrie 1948. În 2020, tema este "Recover Better – Stand Up for Human Rights". Declarația Universală a Drepturilor Omului este cel mai tradus document din lume.
Azi e ziua ta, și a mea, și a drepturilor pe care le avem. Este Ziua Internațională a Drepturilor Omului.Proclamată ca sărbătoare în 1950, o sărbătorim pentru prima dată îngrădiți, după 70 de ani. Închiși de pandemie și cu masca pe față.În 2020, respectarea drepturilor fundamentale ale omului a devenit din ce în ce mai dificilă.Acum, suntem o societate îngrădită, dar în același timp, o societate sensibilizată. Ce a mai rămas din drepturile noastre?Acum în pandemie, mai mult ca niciodată, au rămas din ce în ce mai puține drepturi. Este un an cum n-a mai fost altul pentru întreaga omenire.Tema aleasă de ONU în acest an este "Recover Better – Stand Up for Human Rights", pentru că acum se vorbește despre recuperarea și reclădirea societății. Se consideră că cel mai important este ca atunci când reclădim ceea ce va rămâne după pandemie, să o facem dând drepturi egale pentru fiecare dintre noi.